Ligte skuddings | Die Vryburger
Die nuus dat lede van die Boere-Afrikanervolk hul regsverteenwoordiger versoek het om ’n klagskrif op te stel en te beteken op die voormalige president van Suid-Afrika, mnr. F. W. de Klerk, het inderdaad ’n ligte skudding veroorsaak.
Daar het ook ’n tikkie humor, of is dit ’n ligte moedswilligheid plaasgevind.
Dit kan “ligtelik” ontleed word om die humor daarin raak te sien.
Die dokument is opgestel deur Paul Kruger – en dit is ’n naam wat alom bekend is in die land, want dit is ’n naam wat met roem kom uit die dae van ’n gevierde president.
Dit is egter nie al nie. Om die sout spreekwoordelik, dieper in te vryf is die woord “Kodesa” op subtiele wyse “verander” na die Klagskrif se KOGESA.
Nog is dit die einde nie.
Die dokument van KOGESA is onderteken deur ’n ander Botha en ’n ander De Klerk.
Ook dit spreek boekdele, en dit laat sout in op plekke wat sekerlik ’n branderige gevoel laat ontstaan.
Iemand het opgemerk dat die ondertekenaars van die Klagskrif nie mense is wat wag vir Nobelpryse nie, en onbevrees die vryheidspad bewandel.
Die Vryburger is oorweldig deur die enorme reaksie wat sy berig ontketen het. Behalwe die menige kommentare, en die honderde persone wat aangedui het dat hulle van die berig se inhoud hou, het oproepe en e-posse die stelsel byna oorlaai.
Die redaksie van Die Vryburger wil egter sy dank en waardering uitspreek teenoor mnr. Paul Kruger vir sy harde werk en opoffering, en die durf van die KOGESA lede wat die dokument onderteken het.
Die gebeure wat hom sal afspeel op 31 Mei in Pretoria, wanneer hierdie dokument weer ter sprake kom, met of sonder die teenwoordigheid van F W de Klerk, gaan waarskynlik een van die mees opspraakwekkende gebeurtenisse word wat ’n voormalige Staatspresident van Suid-Afrika ooit te beurt geval het.
Dit gaan inderdaad nog ’n ligte skudding veroorsaak.
Diegene wat daardie geleentheid gaan bywoon op 31 Mei, sal deel wees van ’n geskiedenis hoofstuk van besondere aard en betekenis.
Dit wil dus lyk asof hierdie skudding ’n nuwe dimensie in die geskiedenis van die Boere-Afrikanervolk inlei.
Wat opvallend is, is die feit dat die betrokkenes van die Klagskrif almal erkende Protestantse Boere-Afrikaners is wat midde in die stryd staan om volksvryheid te herwin vir ons volk.
3 thoughts on “Ligte skuddings”
Arnold April 29, 2014 at 4:14 pm
En nie net de Klerk nie.
Sy mede bende lade ook. Veral mister Meyer moet goed gelooi word. Hy en daardie barbaar het alles veroorsaak terwyl deklerk op honeymoon was.
Vesting May 4, 2014 at 2:49 pm
Heil die Redakteur!
Ek wil “Die Vryburger” nie slegs graag bedank vir die beriggewing oor die Klagskrif en die aanhoor daarvan op 31 Mei nie, maar veral vir die geleentheid wat u koerant bied vir kommentaar.
Uit talle kommentare wat op die ander berigte oor hierdie gebeure gevolg het, kon ek aflei dat die ompad-verskille tussen almal wat hulle beywer vir vryheid en onafhanklikheid, en soms byna in bitterheid en seepsoda-woorde ontaard het, tog bygelê kan word. Ek dink elke leser sal weet waarna ek verwys, en niemand sal my kwalik kan neem as ek sê dit was vir my ’n bron van vrees vir die toekoms nie. Ek hoop dat my vrese dat ’n donker mantel van onmin wat besig was om die lig op ons pad na vryheid te versluier, nou besweer sal kan word.
Daar kom voorwaar ’n ding: ’n eenheidsgevoel onder huisgenote van die geloof !
Ek weet nie waarom nie, maar die volgende woorde het die laaste tyd gedurig deur my kop gemaal:
waarmee ons self ons drome doem?
(Uit “Stromateia”. 2009)
JAN BOER May 4, 2014 at 4:40 pm
Vesting, dankie vir jou mooi bydrae ! Wil met die redakteur beaam : Hier kom n ding ! ! Hierdie projek het BAIE ooreenkomste met die E-tol debakel. In die sin dat BAIE mense oor politieke/kerk grense heen, baie kwaad is ! Met nog n BAIE belangrike bykomstigheid nl. Derduisende blankes is slagoffers, in die ERGSTE sin van die woord. Lewensverlies sal altyd die meeste gewig dra, maar verarming, broodgebrek, en allerlei smarte, is slegs n kort koppie agter dit alles. Ek hoop regtig dat onder andere, duisende ware slagoffers sal opruk op die 31ste Mei ! Sodoende, kan ons n hand
van vertroosting aan hulle uitreik, al kan dit nie al die seer en
verdriet wegneem nie ! !